**UGOVOR O PRUŽANJU RAČUNOVODSTVENIH USLUGA**

Zaključen dana \_\_\_\_\_\_\_\_\_\_\_\_\_ godine izmedju:

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (U daljem tekstu: Pružalac usluga)**
2. **\_\_\_\_\_\_\_\_\_\_\_\_\_\_\_\_\_\_\_\_\_\_ (U daljem tekstu : Klijent)**

**Član 1.**

Ovim ugovorom, u skladu sa članom 15. Zakona o računovodstvu (u daljem tekstu: Zakon), Klijent poverava Pružaocu usluga vođenje poslovnih knjiga i sastavljanje finansijskih izveštaja.

Početak vršenja usluge \_\_\_\_\_\_\_\_\_\_\_\_\_\_\_ godine.

**Član 2.**

Pružalac usluga se obavezuje da knjige (dnevnik i glavnu knjigu) vodi u skladu sa Zakonom, po principu dvojnog knjigovodstva.

Vođenje poslovnih knjiga obuhvata i vođenje poreskih evidencija i obračun zarada.

Pružalac usluga se obavezuje da sastavi završni finansijski izveštaj do 15. februara tekuće godine za prethodnu godinu i da izvrši njegovu predaju nadležnim organima Republike Srbije u rokovima propisanim Zakonom.

**Član 3.**

Pružalac se ovim ugovorom ne obavezuje da sastavi Pravilnik o računovodstvu, Pravilnik o popisu, Pravilnik o sistematizaciji i Pravilnik o radu, ukoliko Klijent ne poseduje navedene pravilnike koji su u skladu sa Zakonom.

Takođe, pod ovaj ugovor ne potpadaju usluge prijave i odjave zaposlenih, overa zdravstvenih knjižica, statusne i druge pravne promene, konsultantske usluge u vezi finansija i poreza, kao i izrada finansijskih izveštaja koji nisu obuhvaćeni Članom 2. Stav 3. Ugovora.

Ovakve usluge će se naknadno dogovarati u pisanoj formi, ukoliko Klijent ispostavi zahtev za vršenje istih od strane Pružaoca.

**Član 4.**

Obim angažovanja Pružaoca usluga u direktnoj je zavisnosti od dostupnosti i blagovremenosti informacija pruženih od strane Klijenta. Posledično, angažovanje Pružaoca usluge može da pretrpi negativne uticaje u pogledu vremena i kvaliteta izvršenja usluge.

Razumevanje Izvršioca je da su informacije i dokumentacija dobijena od Klijenta istinita i tačna. Izvršilac, međutim, ne preuzima na sebe da potvrđuje pouzdanost izvora podataka poređenjem sa drugim dokazima, osim ako se drugačije ne dogovori u pisanoj formi.

Zakonski zastupnik Klijenta, potpisnik ovog ugovora, ili lice koje on ovlasti, je lice odgovorno za kontrolu računovodstvenih isprava koje će, svojim potpisom u pisanom obliku, pre njenog knjiženja, potvrđivati da je računovodstvena isprava potpuna, istinita, računski tačna i da prikazuje poslovnu promenu.

Potpisanu ispravu i dugu dokumentaciju o nastaloj promeni Klijent je dužan dostaviti Pruzaocu usluga na knjiženje odmah po izradi, odnosno prijemu, a najkasnije u roku od tri dana od dana od kada je poslovna promena nastala, odnosno u roku tri dana od datuma prijema , a Pružalac usluga se obavezuje da računovodstvene isprave proknjiži u poslovnim knjigama narednog dana, a najkasnije u roku pet dana od dana prijema računovodstvene isprave.

Pružalac usluge nije odgovoran za štetu koja može nastati krivicom Klijenta usled zakašnjenja u davanju podataka i dokumentacije potrebne za obavljanje usluge iz Člana 1. ovog Ugovora.

**Član 5.**

Pre popisa imovine i obaveza i pre sastavljanja godišnjih finansijskih izveštaja Pružalac usluga je dužan uskladiti promet i stanje glavne knjige sa dnevnikom i pomoćnih knjiga sa glavnom knjigom.

Na kraju poslovne godine Klijent je dužan izvršiti popis imovine i obaveza i uskladiti stanje po knjigama sa stanjem po popisu.

Klijent ima pravo i obavezu da svakodnevno pregleda knjigovodstvene evidencije i sudeluje u njihovom usaglašavanju.

Klijent se obavezuje da dostavi krajnje stanje glavne knjige sa svim proknjiženim poslovnim promenama i računovodstvenim ispravama na dan 31.07.2015. godine sa svim analitičkim evidencijama kako bi Pružalac usluge mogao da unese početna stanja prvog dana pružanja usluge.

**Član 6.**

Naknade za računovodstvene usluge, usluge vođenja poreskih evidencija i obračuna zarada iz Člana 1. i 2. ovog ugovora iznosi EUR \_\_\_\_\_\_\_ (\_\_\_\_\_\_\_\_\_) plus PDV mesečno.

Fakturisanje za izvršene usluge se vrši na kraju meseca, a rok za plaćanje fakture je 15 dana od datuma izdavanja.

Naknade za usluge izrade godišnjeg finansijskog izveštaja za 2015. godinu i naredne plaća se jednom godišnje i iznosi EUR \_\_\_\_\_\_\_\_\_\_ (\_\_\_\_\_\_\_\_\_\_\_) plus PDV.

Plaćanje se vrši u dinarskojprotivvrednosti po srednjem kursu NBS-a na dan fakturisanja.

**Član 7.**

Ugovor se sastavlja na neodredjeno vreme, a može se otkazati obostrano, pismenim obaveštenjem jedne ugovorne strane drugoj, a obostrani otkazni rok za raskid ovog ugovora je 30 (trideset) dana.

Pružalac usluga može privremeno obustaviti pružanje usluge ili trajno raskinuti ovaj ugovor ukoliko Klijent ne poštuje uslove plaćanja definisane Članom 6. Stav 2. ovog Ugovora.

**Član 8.**

U slučaju spora po ovom ugovoru nadležan je sud u\_\_\_\_\_\_\_\_\_\_\_\_\_.

**Član 9.**

Ovaj ugovor sačinjen je u dva istovetna pimerka od kojih svaka ugovorna strana zadržava po jedan za svoje potrebe.

Za Pružaoca usluga Za Klijenta